7. ΝΟΜΟΘΕΤ. ΔΙΑΤΑΓΜΑ υπ’ αριθ. 3411 της 8/8 Οκτ. 1955 (ΦΕΚ Α΄ 279) Περί διατάξεων αφορωσών την Διεύθυνσιν του Ειδικού Γραφείου της Ελληνικής Θαλασσίας Ενώσεως. Άρθρον μόνον.-1.Η παρά τη Ελληνική Θαλασσία Ενώσει θέσις του Διευθυντού του δια του Νόμ. 6004/1934 «περί Ελληνικής Θαλασσίας Ενώσεως» συσταθέντος ειδικού Γραφείου Προπαγάνδας, θεωρείται από της δημοσιεύσεως του παρόντος και εφ’ εξής ως μηδέποτε καταργηθείσα και ως θέσις μονίμου υπαλλήλου του Υπουργείου Εθνικής Αμύνης (Γεν. Επιτελείου Ναυτικού) επί βαθμώ και μισθώ Διευθυντού β΄ συγχωνευομένη μετά της θέσεως του Διευθυντού Ε.Θ.Ε. της προβλεπομένης υπό του Ν.Δ. της 21ης Σεπτ. 1935. 2.Τα εκ της εφαρμογής της άνω διατάξεως οικονομικά αποτελέσματα άρχονται από της δημοσιεύσεως του παρόντος Ν.Δ/τος. 3.Κατά την πρώτην εφαρμογήν του παρόντος Ν.Δ/τος εις την άνω θέσιν εντάσσονται με βαθμόν δεύτερον οι εκ ου υπηρετούντος παρά τη Ελληνική Θαλασσία Ενώσει προσωπικού έχοντος εικοσαετή τουλάχιστον συνολικήν υπηρεσίαν εξ ης δεκαετή τουλάχιστον εις τον βαθμόν του Διευθυντού, του χρόνου της υπηρεσίας των παρά τω Γενικώ Επιτελείω Ναυτικού και τη Ελληνική Θαλασσία Ενώσει λογιζομένου δια πάσας τας περιπτώσεις ως χρόνου τακτικού Δημοσίου υπαλλήλου. 4.Πάσα διάταξις αντικειμένη εις το παρόν Ν.Δ/μα καταργείται. 5.Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 